kardosdrur/scandi-wiki huggingface dataset:
Hans Barchmann

Hans Barchmann (juni 1582 i Schwaben – 10. februar 1648) var snedker og billedskærer.

Hans Barchmann er første gang nævnt i Danmark 1608 blandt de snedkersvende, som daværende slotssnedker på Frederiksborg Slot, Gregers Greuss, afregnede med. Barchmann var slotssnedker på Frederiksborg fra 14. april 1611 med bestalling fra 8. maj 1616. Han skulle udføre forefaldende snedkerarbejde og betales ekstra, så længe han forarbejdede muskattræ og ibenholt. Han brugte disse træsorter i slotskirkens kongestol, der ligesom alle stolestadernes gavle og døre blev dekoreret med intarsia. Denne teknik var ikke tidligere anvendt i Danmark i så høj kvalitet som her, hvor man også på altertavlens bagside finder intarsia og et felt svarende til stolegavlenes blomsterdekoration. Stolenes postamenter har perspektivbilleder udført efter forlæg af Hans Vredeman de Vries, mens topstykkernes dekorationer er skåret af de billedskærere, der arbejdede for slotssnedkeren. Barchmann fik i 1625 besked på at afskedige sine folk, hvorfor arbejdet må været afsluttet på det tidspunkt. Kong Christian IV udtrykte sin tilfredshed over arbejdet ved i 1619 at skænke Barchmann en grund i Hillerød. 1622 fik han desuden Kratmøllen nær Slangerup i forlening på livstid. Barchmanns arbejder overlevede slotsbranden i 1859.

Barchmann var også den ledende snedker ved genopførelsen af Kronborg efter branden 1629 og tilsynsførende med snedkerarbejdet på slottet fra 4. september 1639. Barchmann leverede døre, vinduesrammer, hylder, bænke, borde, skabe m.m. fra et værksted ved slottet. Samtidig fik han opgaver på toldboden i Helsingør, og i årene 1629-35 viser flere kirkeregnskaber udbetalinger til "Hans Snedker i Kratmøllen". Barchmann deltog også i forberedelserne af dekorationerne på Københavns Slot til henholdsvis den udvalgte prins Christian og grevinde Leonora Christines bryllupper i 1634 og 1636. 

Barchmann blev gift første gang 24. november 1611 på Frederiksborg med Engel Jakobsdatter (død 10. december 1622, begravet i Helsingør). Anden gang blev han gift før 1636 med Anna Andersdatter (ca. 1595 – 1650), datter af sognepræst, provst i Strø Anders Lauritsen og Inger Jørgensdatter. Han er begravet i Helsingør Klosters fratergård.

Værker 
 Stolestader i Frederiksborg Slotskirke (1611-16) og malerirammer sammesteds (1629)
 Altertavle i Gerlev Kirke (1631)
 Prædikestol i Lillerød Kirke (1632)
 Prædikestolshimmel i Esbønderup Kirke (1640)
Forsvundne arbejder:
 Prædikestol i Uggeløse Kirke (1629-30) og stolestader sammesteds (1635)
 Prædikestol i Vinderød Kirke (1631)
 Altertavle i Tjæreby Kirke (1635)
Tilskrivninger:
 Altertavlerne i Dråby Kirke og Krogstrup Kirke
 Dele af altertavlerne i Lille Lyngby Kirke og Lynge Kirke (o. 1630)
 Epitafier over Hans Mich(elsen) (1631 sammesteds) og rådmand Jacob Clausen (1632, sammesteds)
 Prædikestolene i Torup Kirke (1620); Annisse Kirke; Skævinge Kirke; Orø Kirke (1632), Ramløse Kirke (1635); Strø Kirke; Dråby Kirke; Kyndby Kirke; Nørre Herlev Kirke og fontehimmel i Græsted Kirke (1640-45)

Kilder 
 

Hofkunstnere fra Danmark
Billedskærere fra Danmark
Danskere i 1600-tallet
Personer fra Schwaben
Christian Madsen

Christian Madsen er navnet på flere personer:

 Christen Madsen (1776-1829) – dansk lægprædikant
 Christian Madsen (godsejer) (1791-1848) – dansk landmand, godsejer og politiker
 Christian Madsen (atlet) (født 1977) – dansk atlet
 Christian Madsen (skuespiller) (født 1990) – amerikansk skuespiller
 Christian Madsen (politiker) - dansk politiker for SF, medlem af Folketinget
Desuden:
 Christian Ludvig Madsen (1827-1899) – dansk ingeniør
Trollesminde

Trollesminde er en hovedgård ved Hillerød i Frederiksborg Slotssogn, Lynge-Frederiksborg Herred, Frederiksborg Amt, som 1839-40 blev udskilt fra Favrholm, og som ligesom den oprindeligt var knyttet til Frederiksborg Slot.

Den første forpagter var den kendte landmand Christian Madsen, som døde på gården 1848.

I 1898 var gården på 55 tønder hartkorn, 646 tønder land, alt ager og eng.

Trollesminde blev i en statslig forsøgsgård i 1917 under Statens Planteavlsudvalg. Bygninger til dette formål blev opført 1931-45 af Hans Georg Skovgaard. I 1988 blev både den og Favrholm købt af Hillerød Kommune, som i 2006 lod alle bygninger nedrive på nær hovedhuset og dele af laden.

En langdysse ved Trollesminde blev fredlyst 1859 og er fredet som fortidsminde. Overliggeren på kamret kan rokkes, hvorfor dyssen almindelig kaldes Rokkestenen.

Noter

Litteratur 
 Faurholm og Trollesminde, 1932.
 K. Lassen, Statens Gaarde Favrholm og Trollesminde, 1943.
 B. Kofoed Thomsen, Træk af Favrholms og Trollesmindes historie, 1996.

Herregårde i Frederiksborg Amt
Forsvundne bygninger, konstruktioner og anlæg i Danmark
Etableret i 1840
Hillerød Kommunes geografi
Adriaen de Vries

Adriaen de Vries [fri.s] (også Adrian, Fries) (født senest 1546 i Haag – bisat 15. december 1626 i Prag) var en hollandsk billedhugger, som arbejdede i en manieristisk stil.

Han var elev af Giovanni da Bologna i Firenze og kom fra 1601 i kejser Rudolf II's tjeneste i Prag. Uden at være nogen særlig original begavelse var Vries en yderst habil billedhugger (af den nederlandske romanist-type) med udprægede evner for plastisk-dekorativ komposition. Bedst kommer disse hans evner til deres ret i hans udmærkede arbejder: Merkurbrønden (1599) og Herkulesbrønden (1602) i Augsburg, og i den "Vandkunst", Neptunfontænen (1615-22), som han udførte efter bestilling af Christian IV til Frederiksborg Slotsgård, og som i Svenskekrigene blev bortført af svenskerne; dele af den findes endnu i Sverige, hovedsagelig ved Drottningholm Slot, og ved afstøbninger af disse er fontænen genrejst 1888. Også andre arbejder af Vries er blevne bortførte af svenskerne, således en anden stor Neptunfontæne (1626) i Wallensteins Slot (Prag), der blev plyndret under Trediveårskrigen (og som der også er taget afstøbninger af på foranledning af Wallensteins efterkommere).

Af andre arbejder af Vries kan nævnes Merkur og Psyche (Tuilerierne, Paris), Psyche båret af amoriner (Stockholms Nationalmuseum, begge ungdomsværker), buster af Karl V og Rudolf II (Hofmuseet, Wien), reliefferne Rudolf II's kunstpleje (Windsor Castle) og Allegori på Tyrkerkrigen (1609, Kunsthistorisches Museum, udført formeligt som et maleri), Mausoleet i Stadthagen (1617-20); endvidere en række mindre arbejder, hvoriblandt Kain dræber Abel og Lazarus (1615) og Laokoon i forgyldt bronze i Statens Museum for Kunst. Endelig har Vries udført enkelte raderinger.

Litteratur 
 A. Ilg i: Jahrbuch der Kunsthistorischen Sammlungen des Allerhöchsten Kaiserhauses, bind 1 (Wien 1883).
 J. Böttiger, Bronsarbeten af Adrian de Fries i Sverige, särskildt å Drottningholm, Stockholm 1884.
 F.R. Friis, "Frederiksborg-Fontænerne", i: Tidsskrift for Kunstindustri, VI (København 1890).
 Buchwald, Adriaen de Vries, Leipzig 1899.

Eksterne henvisninger 

 

Billedhuggere fra Nederlandene
Personer fra Haag
Ernst Christian Hauber

Ernst Christian Hauber (6. september 1730 i Stadthagen i Schaumburg-Lippe – 2. maj 1801) var en dansk redaktør.

Han var søn af Eberhard David Hauber og var 16 år gammel, da han med faderen kom til København. Han havde fået en grundig uddannelse og besad gode kundskaber, men beklædte aldrig noget embede; thi når han 1768 blev sekretær i Tyske Kancelli, var det kun en rangtitel. Da hans bysbarn Anton Friedrich Büsching 1753 begyndte sine Nachrichten vom Zustande der Wissenschaften und Künste, var Hauber hans flittige og kyndige medarbejder. Hans virksomhed var i øvrigt knyttet til Hans Holcks Adressekontor i København, hvoraf hans svoger købmand Johan Andersen var medejer; og han var i mange år redaktør af Adresseavisen. I den store række skrifter, der udgaves af Holck, har vistnok også Hauber haft sin andel som forfatter. 1770 udgav han på tysk en beskrivelse over København for rejsende, som udkom i dansk bearbejdelse efter 3. udgave af 1782. Han døde 2. maj 1801.

Kilder 
 A. Jantzen, "Ernst Christian Hauber", i: C.F. Bricka (red.), Dansk Biografisk Lexikon, København: Gyldendal 1887-1905.
 Anton Friedrich Büsching, Lebensgesch. merkwürdiger Personen III, 217.
 Rasmus Nyerup, Lit. Lex.

Personer i Dansk Biografisk Leksikon
Danskere i 1700-tallet
Chefredaktører fra Danmark
Rejsebogsforfattere fra Danmark
Dansksprogede forfattere fra Danmark
Christian Madsen (godsejer)

Christian Madsen (18. marts 1791 – 28. august 1848 på Trollesminde) var en dansk landmand, godsejer og politiker.

Faderen var landmand. Han blev 1806 ladefoged på Lerchenborg og 1810 avlsforvalter på Svinningegård; 1816 overtog han forpagtningen af herregården Davrupgård, hvor han i nogle år havde været forvalter, og senere tillige af Ågård og Bjergbygård. 1831 købte han Davrupgård, som han beholdt til sin død. Som praktisk landmand viste han stor dygtighed, og det blev ham derfor overdraget at udarbejde planerne til en mere hensigtsmæssig anvendelse af de til Frederiksborg Stutteri henlagte betydelige arealer, og tid efter anden blev da efter hans planer avlsgårdene Favrholm, Esrom Schæfergård, Trollesminde og Hillerødsholm indrettede og bortforpagtede. 1839 overtog han selv Trollesminde i forpagtning.

Ved siden af sin store virksomhed som landmand og i den konglige tjenestes tarv – han indkøbte bl.a. fuldblodsheste til stutteriet – deltog Madsen meget i foreningslivet; for det første seksår, 1835-40, valgtes han som suppleant til Roskilde Stænderforsamling, og som sådan deltog han, da den deputerede blev syg, i de 3 første famlinger. 1816 ægtede han Oline Marie Løppenthin (1796 – 15. januar 1889 i Boeslunde), en datter af møller Løppenthin. Madsen, der skildres som en human og hjælpsom mand, udnævntes 1836 til kammerråd. Han døde på Trollesminde 28. august 1848.

Kilder 
 Hans Hertel, "Christian Madsen", i: C.F. Bricka (red.), Dansk Biografisk Lexikon, København: Gyldendal 1887-1905.
 Selmer, Nekrologiske Samlinger I, 208 ff.

Personer i Dansk Biografisk Leksikon
Danskere i 1800-tallet
Stænderdeputerede fra Østifterne
Godsejere fra Danmark
Kammerråder fra Danmark
Likane Julie Toualy

Likane Julie Toualy (født 7. april 1976) er en ivoriansk håndboldspiller. Hun spiller på Elfenbenskystens håndboldlandshold, og deltog under VM 2011 i Brasilien.

Klubber 
 Africa Sports
 Toulouse

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, N'Cho Elodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.

Kilder

Eksterne henvisninger 
 Finale de la CAN 
 Transfert de joueuses 

Håndboldspillere fra Elfenbenskysten
Universidade Federal do Rio de Janeiro

Universidade Federal do Rio de Janeiro (UFRJ), også kaldet Universidade do Brasil, er det største føderale universitet i Brasilien. UFRJ blev grundlagt i 1920 og betragtes som et af de bedste universiteter i Latinamerika. Universitetets hovedcampus ligger i Rio de Janeiro. Ud over uddannelser fra bachelor- til ph.d.-niveau har UFRJ syv museer, otte universitetshospitaler, hundredvis af laboratorier og mere end 40 biblioteker.

Eksterne henvisninger 
 Universitetets hjemmeside

Universiteter i Brasilien
Rio de Janeiro
Etableret i 1920
Home Nations Championship 1883

Home Nations Championship 1883 var det første Home Nations Championship i rugby union. Mesterskabet havde deltagelse af England, Irland, Skotland og Wales, og der blev spillet fem kampe i perioden 16. december 1882 – 3. marts 1883.

England vandt turneringen ved at slå de tre andre hold blev dermed den første vinder af triple crown, bortset fra at den betegnelse endnu ikke var i brug på det tidspunkt..

Resultater 

Kampene blev afgjort efter flest scorede mål. Hvis holdene stod lige, blev flest scorede forsøg afgørende.

Kilder / eksterne henvisninger 

 
 

1883
Sport i 1882
Sport i 1883
Madrisabanen

Madrisabanen (på tysk: Madrisa Bahn) er en svævebane i kommunen Klosters-Serneus i distriktet Prättigau/Davos i den schweiziske kanton Graubünden.

Svævebanen forbinder byen Klosters med det store fritidsområde Madrisa nord for byen, der om vinteren er udgangspunktet – og midtpunktet – for et stort skiområde, og om sommeren er et familievenligt udflugtsmål med vandreruter og et stort legeland.

Banen, der blev indviet i 2005, er konstrueret af det schweiziske firma Garaventa, som er en søsterafdeling til Doppelmayr.

Tekniske data 
Madrisabanen har følgende tekniske specifikationer:
 Dalstationens højde: 1.141 m.o.h.
 Topstationens højde: 1.888 m.o.h.
 Vertikal stigning: 747 meter
 Banens længde: 2.280 meter
 Gennemsnitlig stigning: 35 %
 Maximal stigning: 60 %
 Antal pyloner: 10 stk
 Kablets diameter: 45 m
 Driftmiddel: Elektricitet
 Forbrug ved alm. drift: 324 kW
 Forbrug ved start: 496 kW
 Antal passagerer pr. gondol: 4
 Antal gondoler: 55 stk
 Turens varighed: 8 minutter
 Hastighed: 5 meter pr. sek.
 Kapacitet: 800 personer pr. time

Links 
 Turistsite om Madrisaområdet  
 Site om svævebanen  
 Madrisabanen på Lift-World

Referencer 

Graubünden
Gondolbaner
Transport i Schweiz
Bygninger, konstruktioner og anlæg i Schweiz
Home Nations Championship 1884

Home Nations Championship 1884 var det andet Home Nations Championship i rugby union. Mesterskabet havde deltagelse af England, Irland, Skotland og Wales, og der blev spillet seks kampe i perioden 5. januar – 12. april 1884.

England vandt turneringen for andet år i træk ved at slå de tre andre hold, og vandt dermed ligeledes triple crown for andet år i træk.

Dette mesterskab huskes imidlertid mest for den konflikt, der opstod i kampen mellem England og Skotland, hvor skotterne protesterede over scoringen af englændernes vindende forsøg. Holdene var uenige om fortolkningen af en konock-on-regel, der blev anvendt da Englands Richard Kingsley scorede forsøget, men Skotland blev bedt om acceptere kendelsen. De bitre følelser, som situationen medførte, resulterede i oprettelsen af International Rugby Board i 1886 med det formål at skabe et regelsæt, som alle medlemmer var enige om.

Resultater 

Kampene blev afgjort efter flest scorede mål. Hvis holdene stod lige, blev flest scorede forsøg afgørende.

Kilder / eksterne henvisninger 

 
 

1884
Sport i 1884
Digital asset management

Digital asset management (DAM), eller digitale arkivhåndteringssystemer, understøtter lagring, søgning, redigering, organisering og genbrug af digitale objekter inden for en organisation. DAM fokuserer på multimedieressourcer, såsom billeder, video og lyd..

Typer af digital asset management 
Der er flere typer systemer der kan bruges til at håndtere digitale filer.

 Digital asset management (DAM)
 Digital content management (DCM)
 Enterprise content management (ECM)
 Digital media management (DMM)
 Media asset management (MAM)
 Web-content management (WCM)
 Brand asset management (BAM)

Se også 
 Information management

Eksterne kilder/henvisninger 

 Hvad er Digital Asset Management (DAM)? 

 
Information management
It-styring
Nathalie Kregbo

Nathalie Kregbo er en ivoriansk håndboldspiller.

Klubber 
 Rombo Sports

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, Eulodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.
  ved Afrikamesterskabet 2008

Eksterne henvisninger 
 Finale de la CAN 
 Transfert de joueuses  

Håndboldspillere fra Elfenbenskysten
Christine Koffi

Christine Koffi er en ivoriansk håndboldspiller. Hun spiller for klubben Saint-Étienne.

Klubber 
 Saint-Étienne

Eksterne henvisninger 
 Finale de la CAN 

Håndboldspillere fra Elfenbenskysten
Kanga Gladys

Kanga Gladys er en ivoriansk håndboldmålmand. Hun spiller på Elfenbenskystens håndboldlandshold, samt for klubben Toulouse.

Klubber 
 Africa Sports
 Rombo Sports
 Toulouse Féminin Handball

Eksterne henvisninger 
 Finale de la CAN 
 Transfert de joueuses 
 

Håndboldspillere fra Elfenbenskysten
Home Nations Championship 1885

Home Nations Championship 1885 var det tredje Home Nations Championship i rugby union. Mesterskabet havde deltagelse af England, Irland, Skotland og Wales, og der blev spillet fire kampe i perioden 3. januar – 7. marts 1885.

Turneringen blev ikke spillet færdig, eftersom Skotland og England nægtede at møde hinanden efter de uenigheder, der opstod i forbindelse med afgørelsen af det foregående mesterskab i 1884. Derudover blev kampen mellem Wales og Irland også aflyst på grund af en tvist mellem de to landes forbund.

Resultater 

Kampene blev afgjort efter flest scorede mål. Hvis holdene stod lige, blev flest scorede forsøg afgørende.

Kilder / eksterne henvisninger 

 
 

1885
Sport i 1885
Home Nations Championship 1886

Home Nations Championship 1886 var det fjerde Home Nations Championship i rugby union. Mesterskabet havde deltagelse af England, Irland, Skotland og Wales, og der blev spillet fem kampe i perioden 2. januar – 13. marts 1886.

Turneringssejren blev delt mellem England og Skotland, der begge vandt over Irland og Wales, og som spillede uafgjort indbyrdes.

Resultater 

Kampene blev afgjort efter flest scorede mål. Hvis holdene stod lige, blev flest scorede forsøg afgørende.

Kilder / eksterne henvisninger 

 
 

1886
Sport i 1886
Delphine Gbogboua

Delphine Gbogboua er en ivoriansk håndboldspiller.

Eksterne henvisninger 
 Finale de la CAN  

Håndboldspillere fra Elfenbenskysten
Home Nations Championship 1887

Home Nations Championship 1887 var det femte Home Nations Championship i rugby union med deltagelse af England, Irland, Skotland og Wales. Holdene spillede en enkeltturnering alle-mod-alle i perioden 8. januar – 12. marts 1887.

Mesterskabet blev vundet af Skotland, der opnåede to sejre og en uafgjort. Det var første gang, at Skotland udelt vandt mesterskabet, idet holdets første sejr i 1886 blev delt med England.

Resultater 

Kampene blev afgjort efter flest scorede mål. Hvis holdene stod lige, blev flest scorede forsøg afgørende.

Kilder / eksterne henvisninger 

 
 

1887
Sport i 1887
BoA

Kwon Boa (født 5. november 1986), bedst kendt under sit kunsternavn BoA, som står for Beat of Angel, er en sydkoreansk sanger og skuespiller, som har udgivet album både i Sydkorea og Japan. Hendes koreanske pladeselskab S.M. Entertainment, har hjulpet hende til at blive et tværkulturelt ikon for alle i Asien. Hun har udgivet 10 albummer, 3 mini-albummer og over 30 singler i Sydkorea og Japan.

BoAs modersmål er koreansk, men da hun i en tidlig alder blev sendt til Japan, for at blive populær der, er hun også flydende i japansk. Hun kan udtrykke sig normalt på engelsk og kinesisk mandarin.  

I dag bliver BoA anset som "dronningen af K-pop". Hun er en af de ledende stjerner i «The Korean Wave» (også kendt som «Hallyu»). Hun har fået en del ros, for at hjælpe til med at etablere og forbedre forholdet mellem Japan og Korea, hvor der tidligere har eksisteret spændinger af politiske årsager.

Diskografi

BoA i SMTOWN 

BoA har desuden medvirket med de bedste K-pop artister i Sydkorea, for at lave opsamlingsalbummer med titlen "SMTOWN". BoA har bidraget til disse sange: 

Winter Vacation In SMTOWN.com udgivet i december 2000
 "Waiting For White Christmas" – SM Town
 "Christmas Time" – BoA
 "Merry Christmas" – BoA

Winter Vacation in SMtown.com – Angel Eyes udgivet i december 2001
 "Angel Eyes" – SM Town
 "Feliz Navidad" – BoA
 "겨울바람" (Winter Wind) – BoA

Summer Vacation In SMTown.com udgivet i Juni 2002
 "Summer Vacation" – SM Town
 "My Boy" – BoA
 "Amazing Kiss" – BoA

2002 Winter Vacation in SMTOWN.com – My Angel My Light udgivet i december 2002
 "My Angel, My Light" – SM Town
 "Snow in My Mind" – Shoo, BoA, M.I.L.K, Isak N Jiyeon
 "Dear My Family" – SM Town
 "Jewel Song" – BoA

2003 Summer Vacation in SMTOWN.com udgivet i juni 2003
 "Hello! Summer!" – SM Town
 "Summer in Dream" – 희준 (Hee Jun), Shoo, BoA, 재원 (Jae Won), 현진 (Hyun Jin), 재영 (Jae Young)
 "Romeo" – BoA

2003 Winter Vacation In SMTOWN.com udgivet i december 2003
 "두번째 겨울" (SnowFlake) – Kang Ta, Moon Hee Jun, Shoo, Fly to the Sky, BoA, 진영 (Jin Young), 지연 (Ji Yeon) & Dana
 "Feel the Same" – BoA

2004 Summer Vacation in SMTOWN.com udgivet i juli 2004
 "여름편지" (Hot Mail) – SM Town
 "Lollipop" – BoA
 "Midnight Parade" – BoA

'06 SUMMER SMTOWN udgivet i juni 2006
 "태양은 가득히" (Red Sun) – SMTown
 "TOUCH" – BoA

Anden optræden 

BoA har medvirket i utallige reklamer, som KOSÈ, DoubleUDot, MISSHÀ, Lipton, Ting, Pantech Curitel, Elite, Lotte, Maybelline, Wired XYZ, Levi's, Nike, Olympus, og Skechers.

Eksterne henvisninger 

Boa på generasia (Engelsk infoside)
BoAs officielle koreanske webside 
BoAs officielle japanske webside 
BoAs officielle kinesiske webside

Personer fra Gyeonggi
Sangere fra Sydkorea
Kvinder fra Sydkorea
Ishockeyturneringerne ved Montreal Winter Carnival

Ishockeyturneringerne ved Montreal Winter Carnival var fem ishockeyturneringer, der blev afholdt i forbindelse med Montreal Winter Carnival i perioden 1883-89. Turneringerne anses for at være de første mesterskabsturneringer i ishockey og forløberen for den første egentlige ishockeyliga i Canada, Amateur Hockey Association of Canada.

I 1883 blev Montreal Amateur Athletic Association (MAAA) bedt om at tilføje sportsaktiviteter til de begivenheder, der blev afholdt ved det årlige Montreal Winter Carnival. Sammen med Montreal Snowshoe Club og McGill University Hockey Club blev der arrangeret en ishockeyturnering med fire hold, der blev spillet dels på Saint Lawrence River, dels indendørs. I 1884 blev der spillet på en udendørs skøjtebane ved McGill University, men herefter blev turneringen afviklet indendørs. Der var ingen turneringer i 1886 og 1888, hvor karnevallet ikke blev afholdt.

Mesterskabstrofæet er udstillet på McCord Museum i Montreal.

I december 1886 blev Amateur Hockey Association of Canada (AHAC) grundlagt af fire hold fra Montreal, McGill University Hockey Club, Montreal Hockey Club, Montreal Crystals og Montreal Victorias, samt Ottawa Hockey Club fra Ottawa.

Kilder / eksterne henvisninger 

Ishockeyturneringer ved Montreal Winter Carnival
Etableret i 1883
Ophørt i 1889